[Yesu ahidhowaga oMwaangoni wa Olivera.
Ogaasile ahidhowaga nyuba ya Mulugu.
Athu aatene yahidhaaga wa oliye,
vano ahikaraatigi wambeela waasuuziha.
Anamasuuziha a Malamulo vamohi ni aFarizi yahimudhaagana mwihiyana yamwihiddiligiiwa araruwaga,
omwiimeliha vaari va athu aatene.
Vano yahimwaaddelaga Yesu,
wiira:
“Namasuuziha,
mwihiyana ola ohiddiwe araruwaga.
Malamulo a Mozezi enanilamula wi ahiyana ooraruwa wona ola naapege mowaavonya ni mabwe.
Nyo muni avi?”
Yamukohelaga wi emweehe,
emfwanyena mwaha.
Yesu ahiworomaga,
wambeela oleba vati ni embuno.
Vowi aliwa yoomukohagave,
Yesu ahinuuwaga,
wiira:
“Vaari veenyu ohunathegege,
ambeele omvonya ni nibwe mwihiyana oyo”.
Ageere ndo ahiwelelaga oworoma dila ya nabiili,
olebaga vati.
Egeewile madhu alena,
yahambeelaga ovenyavo mmohi mmohi,
wambeela wa apogo ofiyedha oogomihedha;
ohalavo Yesu ni mwihiyana ole weekiiwa.
Vano Yesu ahinuuwaga omukoha,
wiira:
“Mwihiyana,
athu ale eli wuuvi?
Kaavo wuukonile?”
Mwihiyana ole ahiiraga:
“Kalivo muthu,
Nabwiya”.
Vano Yesu ahimwaaddelaga,
wiira:
“Miyo teto kaginookona.
Dhowaga,
kuwelele othega”.]